Valtasuvut

Agapeian valtasuvut

Agapeia

Agapeian suku on Saarisotien voittaja, ja oli hallitsijasuku useita satoja vuosia. He ovat poliittisesti vahvoja, sillä vaikka valtaistuin on vapautettu, kansan silmissä Agapeiat ovat edelleen hallitsijasuku. Agapeia on Sacralonin valtasuku.

Segara

Segaran suku on Namalon saaren valtasuku, ja he ovat olleet politiikassa mukana aina klaanisodista asti. Segaran suvusta tulee useimmiten hovin neuvonantajia tai vastaavia poliittisen viran kantajia.

Opeos

Opeoksen suku on Yvian valtaapitävä suku, ja omistavat suurimman osan Maailmansaarien bordelleista sekä oopiumluolista.

Nynyara

Nynyarat ovat Eioksen saaren valtasuku, sillä heidän kotisaarensa Sacralon julistettiin Pääsaareksi kun Carim 1 päätti asettaa sinne valtaistuimensa. Nynyarat ovat edelleen hieman tuohtuneita tästä maanvarkaudesta.

Fuarla

Fuarlan suku on Hagimin valtasuku. Fuarla on sotilaallisesti vahvin siviilisuku, ja heillä on oma palkka-armeija. He vuokraavat sotilaitaan puolustamaan Pääkaupunkia sekä muita kaupunkeja Taivasvarkaita vastaan.

Domeos

Domeos on Lies-saaren valtasuku. Vanha sanonta kuuluu, että jos kaipaat parasta mahdollista neuvoa, esitä kysymyksesi Domeokselle, ja odota vuosi. He ovat tunnettuja tarkoista ja harkituista poliittisista liikkeistään, ja ovat vahva liittolainen siitä syystä.

Tashma

Tashman suku on ehdottomasti suurin ja voimallisin suvuista, sillä he ovat kahden suurimman saaren; Narugin ja Warun valtaapitävä suku. He ovat tunnettuja alttiudestaan auttaa, ja siitä että Tashman suvusta tulee Oraakkeli vähintään kerran sukupolvessa.

Yaul

Yaulin suku on kotoisin Arosan saarelta, vapaan rakkauden ja viinin luvatulta maalta. Yaulin suku on salaperäinen ja likaisesti tappeleva suku, joka tuntee suurimman osan Agapeian valtasukujen salaisuuksista. Kukaan ei pelaa likaisempaa peliä kuin Yaul.